Konan III

Mab e oa Konan III (1095 - 1148) da Alan Fergant, dug Breizh, ha da Ermengarde Anjev, merc'h da Foulk IV. Dug Breizh e voe adalek 1112 betek e varv e 1148. 

Dimeziñ ha bugale
Dimezet e oa a-raok 1113 gant Matilda, pe Maude, ur vastardez da Herri Iañ, roue Bro-Saoz. Tri bugel o doa bet:
Hoel, a vo  dug war-lerc'h e dad
Berta (ganet war-dro 1114), a zimezas da Alan Pentevr, kont Richmond, a varvas e Bro-Saoz e 1146, ma tistroas Bertha da Vreizh en-dro neuze; 
Konstanza.

E vuhez
Stourmet en deus gant ar roue gall Loeiz VI an Tev a-enep e dad-kaer saoz hag a-enep aotrounez Breizh e-pad e vuhez.

Emglev a reas gant Steven Bro-Saoz a-enep Matilda an Impalaerez. Evit e drugarekaat e voe krouet kontelezh Richmond evit e vab-kaer Alan. 

A-raok mervel en doa disheriet e vab Hoel e 1148 hag e vab-bihan Konan IV an hini a oa deuet da vezañ dug Breizh. Hogen dalc'het e voe kontelezh Naoned gant Hoel. 

 En e raok:Alan IV Dug Breizh thum|60 px1112 – 1148 War e lerc'h:Konan IV

Rummad:Ganedigezhioù 1095
Rummad:Marvioù 1148
Rummad:Duged Breizh
Rummad:Istor Breizh en XIIvet kantved